ช่วยสรุปเรื่อง "ครัวเรือนจัดการความเสี่ยงเฉพาะตัวอย่างไร" ให้หน่อยค่ะ
ครัวเรือนจัดการความเสี่ยงเฉพาะตัวอย่างไร? วิธีที่ใกล้ตัวที่สุดคือ Self-Insurance หรือการประกันตัวเอง โดยการเก็บออมหรือซื้อสินทรัพย์เพื่อสำรองไว้ใช้ในยามที่ขาดรายได้ หากเงินออมไม่พอ ครัวเรือนอาจกู้ยืมจากสถาบันการเงิน อย่างไรก็ดี ลำพัง Self-Insurance อาจไม่พอรองรับความเสี่ยงต่อรายได้ โดยเฉพาะครัวเรือนไทยหลายกลุ่มที่มีรายได้ไม่พอรายจ่ายจึงออมเงินได้น้อย นอกจาก Self-Insurance ครัวเรือนไทยยังมีกลไกในการแชร์ความเสี่ยง (Risk-Sharing) ซึ่งหมายถึงการถ่ายโอนและกระจายความเสี่ยงระหว่างครัวเรือน โดยครัวเรือนสามารถแชร์ความเสี่ยงระหว่างกันผ่าน 1. ‘กลไกที่ไม่เป็นทางการ’ ไม่ว่าจะเป็นการแชร์ความเสี่ยงภายในครัวเรือน (การให้หรือให้ยืมเงินกันระหว่างสมาชิกในครัวเรือน) การแชร์ความเสี่ยงกับครัวเรือนใกล้เคียง (การยืมเงินจากเพื่อนบ้าน) หรือการแชร์ความเสี่ยงภายในกลุ่มบุคคล (เช่น สหกรณ์หมู่บ้าน หรือสมาคมวิชาชีพ) 2. ‘กลไกที่เป็นทางการ’ ซึ่งแบ่งเป็น ‘ตลาดประกันภัย’ นั่นคือการซื้อกรมธรรม์ประกันภัยให้บริษัทประกันภัยเป็นผู้รวม (Pooling) กระจายและบริหารจัดการความเสี่ยง หรือ ‘กลไกภาครัฐ’ ที่แบ่งเป็น Social Assistance หมายถึงมาตรการช่วยเหลือเยียวยาหรือเงินสวัสดิการสังคมที่ภาครัฐให้เปล่าโดยที่ครัวเรือนไม่ต้องจ่ายเงินสมทบ และ Social Insurance คือเงินกองทุนซึ่งภาครัฐและครัวเรือนจ่ายเงินสมทบสะสมไว้ใช้ในยามที่ขาดรายได้ หรือเกษียณอายุ เช่น กองทุนประกันสังคม และกองทุนการออมแห่งชาติ
ครัวเรือนจัดการความเสี่ยงเฉพาะตัวอย่างไร
การประกันตัวเอง หรือ Self-Insurance เป็นวิธีที่ใกล้ตัวที่สุด โดยเก็บออมหรือซื้อสินทรัพย์เพื่อสำรองไว้ใช้ในยามที่ขาดรายได้ หากเงินออมไม่พออาจกู้ยืมจากสถาบันการเงิน นอกจากนี้ยังมีกลไกในการแชร์ความเสี่ยง (Risk-Sharing) ซึ่งเป็นการถ่ายโอนและกระจายความเสี่ยงระหว่างครัวเรือน แบ่งออกเป็นดังนี้
1. กลไกที่ไม่เป็นทางการ จากการแชร์ความเสี่ยงภายในครัวเรือน, การแชร์ความเสี่ยงกับครัวเรือนใกล้เคียง และการแชร์ความเสี่ยงภายในกลุ่มบุคคล
2. กลไกที่เป็นทางการ ซึ่งแบ่งเป็น
2.1. ตลาดประกันภัย จากการซื้อกรมธรรม์ประกันภัย ให้บริษัทประกันภัยกระจายและบริหารจัดการความเสี่ยง
2.2. กลไกภาครัฐ จากมาตรการเยียวยาหรือเงินสวัสดิการสังคมจากภาครัฐ โดยที่ครัวเรือนไม่ต้องจ่ายเงินสมทบ
2.3. Social Insurance คือเงินกองทุนที่ภาครัฐและครัวเรือนจ่ายเงินสมทบสะสมไว้ใช้ในยามที่ขาดรายได้หรือเกษียณอายุ
ผลิตภัณฑ์และบริการทางการเงิน,เครื่องมือทางการเงิน,การบริหารสินทรัพย์,การจัดการการเงินส่วนบุคคล